Diari Oficial de la Generalitat Valenciana


Sumari del DOGV 5717, del 05-03-2008 (2008/2151)

Judici verbal desnonament 000819/2007. Notificació de la sentència a Antonio León Solarino.
-------------------------------------------------------------------------------------------

### Dades del document

Número de DOGV
:   5717

Data del DOGV
:   05-03-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/2151


Data del document
:   19-11-2007

Organisme emissor
:   Jutjat de Primera Instància Número 1 d'Elx

Tipus de document
:   Edicte

Descriptors 

:   * sistema judicial

Judici verbal desnonament 000819/2007. Notificació de la sentència a Antonio León Solarino. [2008/2151]  
Judici verbal desnonament 000819/2007  
Demandant: Asunción Alberola Mena.  
Procurador: Castaño García, Vicente.  
Demandat: Antonio León Sobrino.  
José Carlos Sánchez Alfonso, secretari del Jutjat de Primera Instància número 1 dels d'Elx.  
Mitjançant este edicte faig saber que en el judici a què es fa referència s'ha dictat sentència la dispositiva de la qual literalment és com segueix:  
«Sentència número 165/2007  
Elx, 26 de setembre de 2007  
Agustín Valero Maciá, magistrat jutge titular del Jutjat de Primera Instància número 1 d'Elx i partit, ha vist estes actuacions de judici verbal promogudes pel procurador Vicente Castaño García, en nom i representació d'Asunción Alberola Mena, amb la direcció lletrada de Francisco José Robledillo Llorens, contra Antonio León Sobrino, declarat en rebel·lia, ha dictat, en nom de sa majestat el rei, esta sentència, sobre la base dels antecedents de fet següents:  
Primer. El procurador de la part actora, en la representació indicada, va presentar un escrit de demanda que, pel torn de repartiment, va correspondre a este Jutjat, i que va promoure el judici verbal de desnonament contra el també identificat, en la qual, prèvia invocació dels fets i fonaments de dret que va considerar pertinents, sol·licitava una sentència per la qual es declarara la resolució del contracte d'arrendament que vincula les parts i el desnonament del demandat, amb imposició de les costes.   
Segon. Admesa a tràmit la demanda es va convocar les parts a vista, i el demandat no hi va comparéixer en forma, per la qual cosa va ser declarat en rebel·lia.  
La part actora es va afirmar i ratificar en les seues peticions, va sol·licitar rebre el plet a prova i va proposar l'interrogatori del demandat i documental, després de la qual cosa les actuacions van quedar vistes per a sentència.  
Tercer. En la tramitació d'este procediment s'han observat les prescripcions legals.  
Fonaments de dret  
Primer. Hi compareix la part actora i manifesta que el seu manant i el demandat van subscriure en data 27 d'abril de 1999, un contracte d'arrendament sobre el local siti a Elx, carrer de Carmelo Serrano García, número 35, i es va pactar una renda inicial de 30.000 pessetes mensuals. A pesar d'això, el demandat deu les rendes des de març de 2006, per la qual cosa se sol·licita la resolució del contracte d'arrendament i desnonament de l'arrendatari.  
Segon. Recordar que, si bé l'article 496 de la Llei d'Enjudiciament Civil estableix expressament que la rebel·lia del demandat no implica sotmetiment ni admissió dels fets de la demanda, l'article 440.3 conté una disposició especial en establir que si el demandat no hi compareix a la vista, se'n declararà el desnonament sense més tràmits.  
En conseqüència, davant la incompareixença del demandat s'ha de dictar una sentència que decrete la resolució del contracte d'arrendament i el seu desnonament del local (art. 35 i 27.2) LAU.  
Tercer. L'estimació de la demanda determina la imposició de les costes a la part demandada, article 394 Llei d'Enjudiciament Civil.  
Vistes els articles citats i la resta d'aplicació general i pertinent.  
Dispositiva  
Estime íntegrament la demanda formulada pel procurador Vicente Castaño García en nom i representació d'Asunción Alberola Mena, contra Antonio León Sobrino i declare la resolució del contracte d'arrendament existent sobre el local siti a Elx, carrer de Carmelo Serrano García, número 35, i condemne el demandat a deixar-lo lliure, vacu i expedit a disposició de la part actora, i se l'adverteix del llançament.  
S'imposen les costes a la part demandada.   
Notifiqueu este edicte a les parts i feu-los saber que contra esta es pot interposar un recurs d'apel·lació que s'haurà de preparar davant d'este Jutjat en el termini de cinc dies, que haurà de resoldre l'Audiència Provincial d'Alacant.  
Esta és la meua sentència, de la qual es durà l'original al llibre de sentències i el certificat a les actuacions, mentre jutge definitivament en primera instància, que pronuncie, mane i firme».  
Diligència. La sentència anterior la va donar en el dia de la data el magistrat jutge que la subscriu, i es va procedir tot seguit a la seua notificació a les parts. En done fe.  
Atés que es desconeix el domicili o la residència actual de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat publicar este edicte al tauler d'anuncis del Jutjat per a dur a efecte la diligència de notificació de sentència al demandat.  
Elx, 19 de novembre de 2007.- El secretari judicial: José Carlos Sánchez Alfonso.